《枫桥》
宋代·张侃

墙边紫燕留，柳外红日晚。川明山影动，风缓波声远。

吾道付悠悠，世尘空衮衮。精庐傍官河，时有舟车返。

古贤用志苦，吟诗一字稳。乃知半夜钟，绝胜木兰饭。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。